./data/phi0426/phi001/phi0426.phi001.perseus-lat1.xml
Anonymous
Quod futurum Caesarem non fefellerat  Namque pridie in eo loco castello munito ibique III cohortium 1 praesidio relicto ipse cum reliquis copiis lunatis castris Thapsum operibus circummunivit  Scipio interim exclusus ab incepto, itinere supra stagnum postero die et castra confecto, caelo albente non longe a castris praesidioque quod supra commemoravi M D passibus ad mare versus consedit et castra munire coepit  Quod postquam Caesari nuntiatum est, milite ab opere deducto, castris praesidio Asprenate pro consule eum legionibus duabus relicto ipse eum expedita copia in eum locum citatim contendit, classisque parte ad Thapsum relicta reliquas navis iubet post hostium tergum quammaxime ad litus appelli signumque suum observare, quo signo dato subito clamore facto ex improviso hostibus aversis incuterent terrorem, ut perturbati ae perterriti respicere post terga cogerentur